CELEX: 32010D0770
Language: fi
Date: 2010-12-13 00:00:00
Title: 2010/770/EU: Komission päätös, annettu 13 päivänä joulukuuta 2010 , päätöksen 2009/980/EU muuttamisesta Water-soluble tomato concentrate -valmisteen vaikutusta verihiutaleiden aggregaatioon koskevan hyväksytyn terveysväitteen käytön edellytysten osalta (tiedoksiannettu numerolla K(2010) 8828)  ETA:n kannalta merkityksellinen teksti

14.12.2010   
            
            
               FI
            
            
               Euroopan unionin virallinen lehti
            
            
               L 328/18
            
         KOMISSION PÄÄTÖS,
   annettu 13 päivänä joulukuuta 2010,
   päätöksen 2009/980/EU muuttamisesta Water-soluble tomato concentrate -valmisteen vaikutusta verihiutaleiden aggregaatioon koskevan hyväksytyn terveysväitteen käytön edellytysten osalta
   (tiedoksiannettu numerolla K(2010) 8828)
   (Ainoastaan englanninkielinen teksti on todistusvoimainen)
   (ETA:n kannalta merkityksellinen teksti)
   (2010/770/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeita koskevista ravitsemus- ja terveysväitteistä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1924/2006 (1) ja erityisesti sen 18 artiklan 4 kohdan ja 19 artiklan,
   on kuullut Euroopan elintarviketurvallisuusviranomaista,
   on kuullut jäsenvaltioita,
   sekä katsoo seuraavaa:
   
               (1)
            
            
               Euroopan elintarviketurvallisuusviranomaisen (EFSA), jäljempänä ’elintarviketurvallisuusviranomainen’, annettua lausunnon Water-Soluble Tomato Concentrate (WSTC) I:n ja II:n vaikutuksista verihiutaleiden aktiivisuuteen terveillä ihmisillä (kysymys EFSA-Q-2009-00229) (2) terveysväittämä, jonka mukaan Water-Soluble Tomato Concentrate (WSTC) I ja II ”auttavat ylläpitämään verihiutaleiden normaalia aggregaatiota, mikä tukee tervettä verenvirtausta”, hyväksyttiin komission päätöksellä 2009/980/EU (3). Päätökseen 2009/980/EU sisältyy asetuksen (EY) N:o 1924/2006 16 artiklan 4 kohdan nojalla seuraava kyseisen terveysväitteen käytön edellytys: ”Kuluttajalle ilmoitetaan, että edullinen vaikutus saavutetaan nauttimalla päivittäin 3 g WSTC I:tä tai 150 mg WSTC II:ta enintään 250 ml:ssa hedelmämehuja, maustettuja juomia tai jogurttijuomia (mikäli niitä ei ole pastöroitu voimakkaasti)”.
            
         
               (2)
            
            
               Hakija eli Provexis Natural Products Ltd. toimitti 31 päivänä maaliskuuta 2010 hakemuksen mainitun terveysväitteen hyväksynnän muuttamiseksi asetuksen (EY) N:o 1924/2006 19 artiklan nojalla. Muutos koskee hyväksytyn terveysväitteen käytön edellytysten laajentamista siten, että sitä voidaan käyttää myös ravintolisissä.
            
         
               (3)
            
            
               Elintarviketurvallisuusviranomaisen oli annettava lausunto kyseisen terveysväitteen käytön edellytysten muuttamisesta hakijan ehdottamalla tavalla. Komissio ja jäsenvaltiot saivat 23 päivänä heinäkuuta 2010 elintarviketurvallisuusviranomaiselta tieteellisen lausunnon (kysymys EFSA-Q-2010-00809) (4), jossa pääteltiin, että toimitettujen tietojen perusteella WSTC I:n ja II:n nauttimisen ravintolisinä, esimerkiksi jauhepusseina, tabletteina ja kapseleina, ja väitetyn vaikutuksen välinen syy-seuraussuhde on osoitettu todeksi.
            
         
               (4)
            
            
               Kun otetaan huomioon elintarviketurvallisuusviranomaisen tieteellinen lausunto ja jotta kyseisen terveysväitteen käyttöä voitaisiin laajentaa muihin kuin lupaan jo sisältyviin elintarvikkeisiin, on tarpeen muuttaa terveysväitteen käytön edellytyksiä.
            
         
               (5)
            
            
               Sen vuoksi päätöstä 2009/980/EU olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2009/980/EU liitteessä olevassa neljännessä sarakkeessa (Väitteen käytön edellytykset) oleva teksti seuraavasti:
   
      ”Kuluttajalle ilmoitetaan, että edullinen vaikutus saavutetaan nauttimalla päivittäin 3 g WSTC I:tä tai 150 mg WSTC II:ta enintään 250 ml:ssa hedelmämehuja, maustettuja juomia tai jogurttijuomia (mikäli niitä ei ole pastöroitu voimakkaasti) taikka nauttimalla päivittäin 3 g WSTC I:tä tai 150 mg WSTC II:ta ravintolisinä, kun niiden kanssa juodaan lasillinen vettä tai muuta nestettä”.
   
   2 artikla
   Tämä päätös on osoitettu yritykselle Provexis Natural Products Ltd., Thames Court, 1 Victoria Street, Windsor, Berkshire, SL4 1YB, YHDISTYNYT KUNINGASKUNTA.
   
      Tehty Brysselissä 13 päivänä joulukuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 404, 30.12.2006, s. 9.
   
      (2)  The EFSA Journal (2009) 1101, 1–15.
   
      (3)  EUVL L 336, 18.12.2009, s. 55.
   
      (4)  The EFSA Journal (2010); 8(7):1689.